Hilmar Snær Örvarsson er eini keppandi Íslands á Vetrarólympíumótinu í Beijing sem hefst 4. mars. Hilmar hélt af stað til Kína í morgun.
Hilmar mun keppa í stórsvigi og svigi á mótinu, 10. og 12. mars. Þetta verður annað ólympíumót Hilmars en hann keppti í sömu greinum í PyeongChang fyrir fjórum árum. Það er reynsla sem hann getur nýtt sér á mótinu í Beijing.
Sagði Hilmar Snær Örvarsson, ólympíufari. Sýnt verður beint frá ýmsum greinum Vetrarólympíumótsins á rásum RÚV. Leikarnir verða settir 4. mars og standa yfir til 13. mars.
Og Jesse Marsch er nýr knattspyrnustjóri enska úrvalsdeildarliðsins Leeds. Marsch er Bandaríkjamaður sem hefur þjálfað lið Leipzig og Salzburg, sem og New York Red Bulls. Marsch skrfiar undir samning við félagið til ársins 2025 en hann tekur við af Marcelo Bielsa sem var rekinn um helgina. Leeds er sem stendur í 16. sæti úrvalsdeildarinnar með 23 stig, tveimur stigum frá fallsæti.
